Na temelju članka 43. stavka 2. Zakona o sustavu unutarnjih kontrola u javnom sektoru (NN br.:78/15 i 102/19) ravnatelj Zavoda za hitnu medicinu Karlovačke županije, Nikša Antica, dipl. iur., univ. mag. admin. sanit. donosi

**ODLUKU**

**o imenovanju osobe za nepravilnosti**

**I.**

Ovom Odlukom imenuje se Valentina Suratlić, mag. iur., osobom za nepravilnosti u Zavodu za hitnu medicinu Karlovačke županije.

Kontakt podaci osobe za nepravilnosti:

Telefon: 047/ 804-016

E-mail: [pravnasluzba@zzhm-kz.hr](mailto:pravnasluzba@zzhm-kz.hr)

**II.**

Osoba iz točke I. ove Odluke obvezna je:

* za svaku zaprimljenu obavijest/prijavu o nepravilnostima popuniti obrazac Podaci o prijavljenoj nepravilnosti
* obavijestiti odgovornu osobu o zaprimljenoj obavijesti/prijavi o nepravilnosti
* procijeniti osnovanost zaprimljene prijave o nepravilnostima, pri čemu, na temelju naloga odgovorne osobe može tražiti objašnjenja, smjernice ili stručno mišljenje ustrojstvenih jedinica unutar institucije ili institucije iz nadležnosti
* odrediti vrstu nepravilnosti koristeći klasifikaciju nepravilnosti u skladu s odredbama Pravilnika o postupanju i izvještavanju o nepravilnostima u upravljanju sredstvima institucija u javnom sektoru
* predložiti odgovornoj osobi poduzimanje odgovarajućih mjera i aktivnosti za otklanjanje nepravilnosti
* pratiti tijek postupanja po utvrđenim nepravilnostima
* pružati stručnu pomoć institucijama iz nadležnosti u postupku utvrđivanja nepravilnosti i predlaganja mjera i aktivnosti za njihovo otklanjanje
* pripremiti objedinjeno godišnje izviješće o nepravilnostima

**III.**

Ova Odluka stupa na snagu danom donošenja.

KLASA: 003-05/20-02/02

URBROJ: 2133/89-01-20-01

Datum, 12. kolovoza 2020.g.

**RAVNATELJ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nikša Antica, dipl. iur., univ. mag. admin. sanit.